Záleží na tom, na aké účely ju chcete používať. Pokiaľ hľadáte zdroj svetla do domácnosti pri výpadku elektrického prúdu, prípadne na chatu či chalupu, postačí vám zariadenie so svetelným výkonom do 200 lúmenov a dosvitom do 50 metrov. Pre náročné outdoorové aktivity, prípadne pre profesionálne využitie (napr. prieskumné či záchranné operácie) sa môžu hodiť svietidlá so svetelným tokom aj výrazne cez 1 000 lúmenov a dosvitom cez 500 metrov.